A4-0207/98

Ψήφισμα σχετικά με την ανακοίνωση της Επιτροπής για την ενέργεια στο μέλλον: ανανεώσιμες πηγές ενέργειας - Λευκή Βίβλος για μια κοινοτική στρατηγική και σχέδιο δράσης (COM(97)0599 - C4-0047/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0599 - C4-0047/98),

- με βάση τα πρακτικά της Τρίτης Διάσκεψης για τις κλιματικές συνθήκες που έγινε στο Κυότο στις 10 Δεκεμβρίου 1997, όπου η Ευρωπαϊκή Ένωση συμφώνησε για μια μείωση των εκπομπών διοξειδίου του άνθρακος (CO2) κατά 8% σε σχέση με τις εκπομπές το 1990 μέχρι τα μέσα της επόμενης δεκαετίας καθώς και με βάση το άρθρο 2 (1 iv), στο οποίο οι υπογράφοντες δεσμεύονται να ενισχύσουν την έρευνα και την ανάπτυξη καθώς και την αυξημένη χρησιμοποίηση ανανεώσιμων μορφών ενέργειας,

- υπενθυμίζοντας τα ψηφίσματά του της 4ης Ιουλίου 1996 ((ΕΕ C 211 της 22.7.1996, σελ. 27.)) με θέμα ένα κοινοτικό πρόγραμμα δράσης για ανανεώσιμες πηγές ενέργειας, της 15ης Μαΐου 1997 ((ΕΕ C 167 της 2.6.1997, σελ. 160.)) με θέμα την Πράσινη Βίβλο της Επιτροπής για «την ενέργεια στο μέλλον: ανανεώσιμες πηγές ενέργειας» καθώς και της 19ης Φεβρουαρίου 1998 ((ΣΠ της ημερομηνίας αυτής, Μέρος ΙΙ, σημείο 6)) με θέμα την περιβαλλοντική πολιτική και τις αλλαγές του κλίματος μετά τη Διάσκεψη του Κυότο,

- επισημαίνοντας τα συμπεράσματα των συνόδων των υπουργών περιβάλλοντος της 3ης Μαρτίου, της 16ης Οκτωβρίου και της 16ης Δεκεμβρίου 1997,

- έχοντας υπόψη την έκθεση της Επιτροπή Έρευνας, Τεχνολογικής Ανάπτυξης και Ενέργειας και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Περιφερειακής Πολιτικής καθώς και της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0207/98),

Α. φρονώντας ότι η κάλυψη της παγκοσμίως και ταχύρυθμα αυξανόμενης ζήτησης για ενέργεια από ορυκτές πηγές αποτελεί ολοένα και μεγαλύτερη απειλή για τις κλιματικές συνθήκες και ότι η Ευρωπαϊκή Ένωση ενέκρινε στο Κυότο τη μείωση σε ολόκληρο το έδαφός της των εκπομπών διοξειδίου του άνθρακος (CO2) κατά 8% σε σχέση με τις εκπομπές του 1990 μέχρι τα μέσα της επόμενης δεκαετίας,

Β. τονίζοντας ότι το ποσοστό ανανεώσιμων μορφών ενέργειας στην Ευρωπαϊκή Ένωση ανέρχεται σε 8% (με βάση την αρχή της υποκατάστασης) και βρίσκεται έτσι πολύ χαμηλότερα από τις τεχνικές δυνατότητες, ενώ τα διάφορα κράτη μέλη αξιοποιούν σε τελείως διαφορετικό βαθμό τις υφιστάμενες δυνατότητες κατά τρόπο ώστε να παραμένουν σε αχρησία περιφερειακές ασφαλείς πηγές ενέργειας που θα μπορούσαν να συντελέσουν στην εξασφάλιση της ενεργειακής επάρκειας,

Γ. έχοντας επίγνωση του γεγονότος ότι το ποσοστό του 15% που προέβλεψε η Επιτροπή για τη συμμετοχή ανανεώσιμων μορφών ενέργειας στην ακαθάριστη εγχώρια παραγωγή ενέργειας (με βάση την αρχή της υποκατάστασης) μέχρι το έτος 2010 σε ολόκληρη την Ευρωπαϊκή Ένωση θα απαιτήσει προσπάθειες και θα μπορέσει να επιτευχθεί μόνο με στενή συνεργασία μεταξύ της Ένωσης και των κρατών μελών της,

Δ. τονίζοντας ότι για την επίτευξη αυτού του στόχου απαιτείται σύντομη συμφωνία για μια συνεκτική στρατηγική σε πανευρωπαϊκό και κρατικό επίπεδο και ότι είναι απαραίτητη η ταχεία εφαρμογή της που να μπορεί να επαληθευθεί με βάση μετρήσιμα στοιχεία και στόχους,

Ε. έχοντας επίγνωση ότι η γενικώς αποδεκτή ανάγκη εξοικονόμησης των ορυκτών μορφών ενέργειας δεν αντικατοπτρίζεται σε μια ανάλογα υψηλή τιμή αγοράς των ενεργειακών αυτών πόρων και ότι ακόμη και η υποβληθείσα πρόταση για την «αναδιάρθρωση του κοινοτικού πλαισίου φορολογίας των ενεργειακών προϊόντων» (COM(97)0030) απέχει πολύ από την ενσωμάτωση των υψηλότατων δαπανών για την καύση των ορυκτών πρώτων υλών και έχοντας επίσης επίγνωση ότι οι νέες τεχνολογίες πρέπει να καθιερωθούν στην αγορά της ενέργειας, η οποία χρησιμοποιεί ακόμη τεχνολογίες που εξάντλησαν την αποτελεσματικότητά τους κατά τη διάρκεια πολλών δεκαετιών καθώς και εν μέρει ξεπερασμένες εγκαταστάσεις με αποτέλεσμα να μην αναμένεται να επαρκέσει σε εύθετο χρόνο η τεχνολογική πρόοδος για την επίτευξη ανταγωνιστικότητας ανανεώσιμων μορφών ενέργειας στις διεθνείς ενεργειακές αγορές,

ΣΤ. επισημαίνοντας ότι για το λόγο αυτό είναι πολύ σημαντικό να επιτευχθεί η ενσωμάτωση του εξωτερικού κόστους σε μόνιμη βάση καθώς και αντιστρόφως να προβλεφθεί για τις ανανεώσιμες μορφές ενέργειας μια πριμοδότηση για τα οικολογικά και κοινωνικά πλεονεκτήματά τους και δεύτερον ότι πρέπει να επιτευχθεί ισότιμη πρόσβαση των ανανεώσιμων μορφών ενέργειας στα δίκτυα ηλεκτρικού ρεύματος, τρίτον ότι πρέπει να προωθηθούν οι νέες τεχνολογίες στο στάδιο της καθιέρωσής τους στις αγορές με κρατικές ενισχύσεις και ότι στο πλαίσιο αυτό προσλαμβάνει ιδιαίτερη σημασία η προτεινόμενη στη Λευκή Βίβλο «εκστρατεία για την καθιέρωσή τους»,

Ζ. επισημαίνοντας ότι στο πλαίσιο μιας στρατηγικής για ανανεώσιμες μορφές ενέργειας σε πανευρωπαϊκό επίπεδο χρειάζονται εναρμονισμένες ρυθμίσεις ιδίως στον τομέα των φόρων, της εμπορίας αποθεματοποιημένου ρεύματος από ανανεώσιμες πηγές ενέργειας και ευθυγράμμιση των τεχνικών προδιαγραφών ώστε, αφενός, να δημιουργηθεί ένα αξιόπιστο νομικό πλαίσιο για την ανάπτυξη και την αξιοποίηση ανανεώσιμων μορφών ενέργειας και, αφετέρου, να αποφευχθούν στρεβλώσεις του ανταγωνισμού στην εσωτερική αγορά,

Η. τονίζοντας ότι ο προβλεπόμενος από τη φιλοσοφία της Λευκής Βίβλου τριπλασιασμός της χρησιμοποίησης της βιομάζας για την ενέργεια, ο οποίος θα συντελέσει τα μέγιστα στην επίτευξη του τελικού στόχου, μπορεί να υλοποιηθεί μόνο με ειδικά μέτρα αγροτικής πολιτικής,

Θ. επισημαίνοντας ότι οι προτάσεις για τη μεταρρύθμιση της αγροτικής πολιτικής στο πλαίσιο της Ατζέντας 2000 με την αναγκαία κατάργηση της υποχρεωτικής παύσης των καλλιεργειών και με την έλλειψη επαρκών εναλλακτικών μέτρων για την ενίσχυση της καλλιέργειας φυτικών ποικιλιών που παράγουν ενέργεια δεν συμβιβάζονται με τους στόχους της Λευκής Βίβλου,

Ι. θεωρώντας ότι η προβλεπόμενη στη Λευκή Βίβλο χρησιμοποίηση 10 περίπου εκατ. εκταρίων για την καλλιέργεια φυτών που παράγουν ενέργεια απαιτεί τη λήψη μέτρων το συντομότερο δυνατό, διότι αλλιώς θα καταστρεφόταν και η ήδη υπάρχουσα παραγωγή βιομάζας με την κατάργηση της πολιτικής υποχρεωτικής παύσης των καλλιεργειών,

ΙΑ. κρίνοντας ότι η Λευκή Βίβλος προβλέπει αύξηση κατά 15% στον τομέα της θερμικής χρήσης της ηλιακής ενέργειας, δεν προτείνει όμως κανένα μέτρο για την προώθηση αυτού του στόχου και επισημαίνοντας ότι η ηλιακή ενέργεια είναι σχεδόν έτοιμη για τη χρησιμοποίησή της στην αγορά η οποία εξαρτάται σε μεγάλο βαθμό από την πληροφόρηση και την εξοικείωση του πληθυσμού,

ΙΒ. τονίζοντας ότι οι ανανεώσιμες πηγές ενέργειας δημιουργούν θέσεις εργασίας ιδίως σε μικρομεσαίες επιχειρήσεις, ανοίγουν νέες αγορές εξαγωγών στον τομέα των σύγχρονων τεχνολογιών, προκαλούν μεγάλη εξοικονόμηση δημοσίου χρήματος που δαπανάται για ορυκτές καύσιμες ύλες και, κατά συνέπεια, βελτιώνουν το εμπορικό ισοζύγιο της Ένωσης,

ΙΓ. επισημαίνοντας ότι, μεσοπρόθεσμα, είναι αναγκαία μια όσο γίνεται μεγαλύτερη μετάβαση στην αξιοποίηση ανανεώσιμων μορφών ενέργειας που είναι από τη φύση τους αποκεντρωμένες και ότι για το λόγο αυτό πρέπει ήδη από τώρα κατά τον προγραμματισμό και τη χρηματοδότηση σε όλα τα επίπεδα και σε όλα τα προγράμματα να λαμβάνεται υπόψη η πτυχή των διαρθρωτικών δυνατοτήτων για το μέλλον, πράγμα που σημαίνει ότι δεν πρέπει τίποτε να εγκρίνεται ή να χρηματοδοτείται, το οποίο αποτρέπει μια τέτοια μετάβαση και ότι πρέπει να προέχει η φροντίδα σε όλα τα μέτρα νέων κατασκευών να πληρούνται οι βέλτιστες προϋποθέσεις για την υλοποίηση της σύνδεσης ηλεκτρικού-θερμότητας και για την εγκατάσταση μονάδων ηλιακής ενέργειας,

ΙΔ. υπογραμμίζοντας ότι οι ανανεώσιμες μορφές ενέργειας χαίρουν ευρείας αποδοχής στην ευρωπαϊκή κοινή γνώμη και με την κατάλληλη πληροφόρηση και ενθάρρυνση του πληθυσμού μπορούν να υποστηριχθούν σημαντικά εάν καταδειχθεί πόσο θετικές εμπειρίες έχουν προκύψει σε ορισμένα κράτη μέλη,

ΙΕ. επισημαίνοντας ότι η υποστήριξη του πληθυσμού για την ανάπτυξη ανανεώσιμων μορφών ενέργειας είναι απαραίτητη και για το λόγο αυτό κατά τη λήψη κάθε μέτρου, πέρα από το στόχο της τάχιστης δυνατής μείωσης του κόστους, πρέπει να λαμβάνεται υπόψη και η προσεκτική μεταχείριση του τοπίου και η επίτευξη ευνοϊκής αντιμετώπισης από τον εντόπιο πληθυσμό,

ΙΣΤ. φρονώντας ότι η Συνθήκη ΕΚΑΕ αποδείχθηκε στις τέσσερις τελευταίες δεκαετίες αποτελεσματικό μέσο για την προώθηση της πυρηνικής ενέργειας και ότι χρειάζεται παρόμοια επιτυχία και για τις ανανεώσιμες πηγές ενέργειας,

ΙΖ. θεωρώντας ότι η Λευκή Βίβλος της Επιτροπής με το σχέδιο δράσης αποτελεί θετική βάση για τη χάραξη μιας κοινοτικής στρατηγικής στον τομέα των ανανεώσιμων πηγών ενέργειας,

ΙΗ. επισημαίνοντας ότι η Λευκή Βίβλος πρέπει το συντομότερο δυνατό να τεθεί σε ισχύ με τις τροποποιήσεις που επιθυμεί το Ευρωπαϊκό Κοινοβούλιο και που παρατίθενται στις παρακάτω παραγράφους,

1. θεωρεί το στόχο του διπλασιασμού του ποσοστού της ανανεώσιμης ενέργειας στη συνολική κατανάλωση ενέργειας μέχρι το 2010 σε 15% (σύμφωνα με την αρχή της υποκατάστασης) ως ελάχιστο στόχο και αναμένει δεσμευτική ανάληψη υποχρέωσης από τα ίδια τα κράτη μέλη να θέσουν τους δικούς τους γενικούς στόχους και στόχους προσανατολισμού για τις διάφορες μορφές ενέργειας[semigr ] ως ειδικός επιμέρους στόχος πρέπει να αναγράφεται η επιδιωκομένη ποσότητα ηλεκτρικού ρεύματος από ανανεώσιμες πηγές ενέργειας[semigr ] τονίζει ότι η δυνατότητα που προβλέπεται στη Λευκή Βίβλο, για μετέπειτα αναθεώρηση του στόχου ((COM(97)0599, κεφάλαιο 1.3.1, σελ. 11)) δεν μπορεί σε καμιά περίπτωση να οδηγεί σε μείωση του καθορισμένου στόχου αλλά πρέπει να αφορά αποκλειστικά την αναθεώρησή του προς τα επάνω[semigr ]

2. καλεί την Επιτροπή το αργότερο μέχρι το τέλος του 1998 να εξετάσει τα εθνικά σχέδια όσον αφορά την αποτελεσματικότητά τους για την επίτευξη του κοινοτικού στόχου και, ενδεχομένως, να δρομολογήσει συμπληρωματικές ενέργειες που θα προσανατολίζονται σε ελάχιστη αύξηση για κάθε κράτος μέλος ύψους 7%[semigr ]

3. καλεί την Επιτροπή, κατά την κατάρτιση των ενεργειακών ισολογισμών, να εφαρμόζει εφεξής τη μέθοδο της αρχής της υποκατάστασης που είναι ακριβέστερη σε ό,τι αφορά τη μείωση των τιμών διοξειδίου του άνθρακος[semigr ]

4. συμμερίζεται την άποψη της Επιτροπής, ότι η προώθηση των ανανεώσιμων πηγών ενέργειας πρέπει να ενσωματωθεί και στις άλλες πολιτικές, και ζητεί από την Επιτροπή, κατά την εφαρμογή των κοινοτικών στρατηγικών, πέρα από την ευρωπαϊκή ενεργειακή πολιτική να λαμβάνονται υπόψη και τομείς πολιτικής όπως το περιβάλλον, η γεωργία, η περιφερειακή ανάπτυξη, οι μεταφορές, αλλά και η φορολογία, η οικονομία και το εξωτερικό εμπόριο, ζητεί δε, ιδιαίτερα, να διευκρινιστεί πώς ο εν λόγω συντονισμός μπορεί να αναληφθεί εσωτερικά από την Επιτροπή και με ποιο τρόπο μπορούν να συμμετέχουν όλοι οι εμπλεκόμενοι παράγοντες (περιφέρειες, ΜΚΟ, επιχειρήσεις)[semigr ]

5. ζητεί από την Επιτροπή, το αργότερο μέχρι τις 30 Ιουνίου 1999, να υποβάλει νέα πρόταση για ένα κοινοτικό μοντέλο φορολόγησης της ενέργειας, το οποίο θα συγκεκριμενοποιεί τους στόχους που τίθενται στη Λευκή Βίβλο για την ανάπτυξη, την ανταγωνιστικότητα και την απασχόληση με την ενσωμάτωση του εξωτερικού κόστους και θα απαλλάσσει τις ανανεώσιμες πηγές ενέργειας[semigr ]

6. καλεί την Επιτροπή να ορίσει σαφώς το εξωτερικό κόστος παραγωγής ενέργειας και να δημοσιοποιήσει ποιό είναι το κόστος που πρέπει οπωσδήποτε να συμπεριληφθεί στον υπολογισμό της τιμής[semigr ]

7. καλεί την Επιτροπή, το αργότερο μέχρι τις 31 Δεκεμβρίου 1998, να υποβάλει πρόταση για μια κοινοτική ρύθμιση σχετικά με την τροφοδοσία του δικτύου η οποία θα έχει ως βάση το δικαίωμα της διασύνδεσης ρεύματος από ανανεώσιμη ενέργεια με μια ελάχιστη ενίσχυση που θα καθορίζεται από τα κράτη μέλη.

8. θεωρεί δύσκολο τον τριπλασιασμό της χρησιμοποίησης της βιομάζας που προβλέπεται στη Λευκή Βίβλο, δεδομένων των νέων προτάσεων για την αγροτική πολιτική[semigr ] ζητεί να καταβληθούν μεγαλύτερες προσπάθειες στον τομέα της ηλεκτρο-θερμικής εκμετάλλευσης ηλιακής ενέργειας[semigr ]

9. αναμένει οι διαμετρικά αντίθετοι στόχοι που τίθενται στη Λευκή Βίβλο για ανανεώσιμες μορφές ενέργειας και στις προτάσεις για τη μεταρρύθμιση της Κοινής Αγροτικής Πολιτικής να προσεγγισθούν με την ένταξη της αγροτικής παραγωγής στην προσπάθεια της εξασφάλισης ηλεκτρισμού, θερμότητας και καυσίμων[semigr ]

10. ζητεί μεταξύ άλλων τη δρομολόγηση των εξής μέτρων:

- προσθήκη των πολυετών φυτών για τον ενεργειακό τομέα ως πέμπτη ομάδα στο παράρτημα 1 της οδηγίας 1765/92[semigr ]

- χορήγηση χρονικά καθοδικής συμπληρωματικής πριμοδότησης για την καλλιέργεια ενεργειακών φυτών η οποία θα αντικατασταθεί σταδιακά από ενίσχυση εξ ενεργειακού φόρου, κατά τρόπο ώστε η πριμοδότηση επιφανείας να είναι υψηλότερη της πριμοδότησης για σιτηρά[semigr ]

- άμεση τροποποίηση του κανονισμού (ΕΟΚ) αριθ. 2078/92 με στόχο να επιτραπούν συμπληρωματικές εθνικές πριμοδοτήσεις για την καλλιέργεια ενεργειακών φυτών[semigr ]

- δημιουργία ειδικών κινήτρων για την καλλιέργεια πολυετών φυτειών[semigr ]

- συμπερίληψη της χρήσης βιομάζας για ενεργειακούς σκοπούς σε νέα οδηγία σχετικά με την ευρωπαϊκή στρατηγική στον τομέα των δασών, όπως είχε ζητήσει στο ψήφισμά τους της 30ης Ιανουαρίου 1997, για την δασική στρατηγική της Ευρωπαϊκής Ένωσης ((ΕΕ C 55 της 24.2.1997, σελ. 22))[semigr ]

11. θεωρεί ότι υπάρχουν περαιτέρω δυνατότητες χρησιμοποίησης και εξοικονόμησης ενέργειας με καλύτερη εκμετάλλευση των γεωργικών αποβλήτων, όπως το βιοαέριο, τα οργανικά λιπάσματα, η λιπασματοποίηση και τα ροκανίδια, καθώς και η βιομάζα (άχυρο, απορρίματα τεύτλων), στο πλαίσιο μιας συνδυασμένης αξιοποίησης[semigr ]

12. καλεί την Επιτροπή, κατά την υλοποίηση του σχεδίου δράσης για τη χρησιμοποίηση της βιομάζας να θέσει ως στόχο την επίτευξη έως το 2010 μεριδίου τουλάχιστον 50% όσον αφορά τη σύνδεση ηλεκτρικού ρεύματος - θερμότητας[semigr ] ζητεί, στο πλαίσιο της εκστρατείας πληροφόρησης για τη βιομάζα να τεθούν στο επίκεντρο οι καινοτόμες τεχνολογίες για μικρές μονάδες παραγωγής θερμότητας για την καύση στερεάς βιομάζας με σύνδεση ηλεκτρικού ρεύματος - θερμότητας[semigr ]

13. ζητεί από την Επιτροπή να διασφαλίσει ότι η χρησιμοποίηση των ανανεώσιμων πηγών ενέργειας θα γίνεται κατά τρόπο οικολογικώς σκόπιμο και να εμποδίσει, για παράδειγμα, τη δημιουργία μεγάλων μονοκαλλιεργειών ενεργειακών φυτών ή τη χρησιμοποίηση ανεμόμυλων στις περιπτώσεις που τούτο θα είχε αρνητική επίπτωση στην ποικιλία των ειδών της πανίδας[semigr ]

14. καλεί την Επιτροπή να συμπεριλάβει στο σχέδιο δράσης πρότυπο πρόγραμμα της χρήσης καυσίμων από βιομάζα με στόχο την αύξηση του μεριδίου αγοράς σε ποσοστό 2%για την προώθηση μέσα σε μία πενταετία, είτε μέσω χρηματοδοτικών ενισχύσεων για τη μεταποιητική βιομηχανία είτε μέσω της ανάληψης υποχρέωσης εκ μέρους των πετρελαϊκών εταιριών για την πρόσμειξη ορισμένου ελαχίστου ποσοστού καυσίμου από βιομάζα[semigr ] στο πλαίσιο της εισαγωγής στην αγορά συνιστάται επιπλέον μια δυσανάλογη προς τα άνω απαλλαγή των μικτών καυσίμων από τον φόρο πετρελαϊκών προϊόντων[semigr ]

15. καλεί την Επιτροπή να συμπεριλάβει στο σχέδιο δράσης της για τις ανανεώσιμες πηγές ενέργειας νέα μοντέλα χρηματοδότησης τα οποία θα εισαχθούν γενικά υπό την έννοια «financial engineering»[semigr ]

16. ζητεί από την Επιτροπή να μελετήσει τη σκοπιμότητα περαιτέρω μέτρων για την προώθηση των ανανεώσιμων πηγών ενέργειας και στον τομέα της χωροταξίας (παράδειγμα: νόμος περί χωροταξίας της Δανίας)[semigr ]

17. διαπιστώνει ότι η μεγαλύτερη χρησιμοποίηση ανανεώσιμων πηγών ενέργειας συμβάλλει αποφασιστικά στη βελτίωση της ποιότητας της ατμόσφαιρας, των υδάτων και του εδάφους, και τονίζει ότι στο πλαίσιο των μέτρων που συμφωνήθηκαν στο Κυότο για τη μείωση των αερίων θερμοκηπίου διαδραματίζει σημαντικό ρόλο η στροφή προς τις ανανεώσιμες πηγές ενέργειας[semigr ] καλείται, συνεπώς, η Επιτροπή, να λάβει υπόψη της το γεγονός αυτό στην υπό επεξεργασία ανακοίνωσή της για την «Ευρωπαϊκή φυσαλίδα»[semigr ]

18. ζητεί από την Επιτροπή, να εντάξει στις προπαρασκευαστικές εργασίες για τις υπό ένταξη χώρες τα μέτρα που προβλέπονται από την κοινοτική στρατηγική, και να διαθέσει αντίστοιχες πιστώσεις στο πλαίσιο του προγράμματος PHARE[semigr ]

19. αναμένει στο πλαίσιο της αναμόρφωσης της διαρθρωτικής πολιτικής να ληφθούν ιδιαίτερα υπόψη οι ανανεώσιμες πηγές ενέργειας στις κατευθυντήριες γραμμές των επιχειρησιακών προγραμμάτων, με βάση τις προτεραιότητες της διαρθρωτικής πολιτικής «απασχόληση» και «αειφόρος ανάπτυξη»[semigr ]

20. θεωρεί ότι η παροχή ενέργειας στους καταναλωτές αποτελεί μία από τις υπηρεσίες κοινής ωφέλειας και ότι ιδίως στις απομακρυσμένες και στις νησιωτικές περιοχές, όπου τα έξοδα για τις μεταφορές και τη δημιουργία υποδομών είναι ιδιαίτερα υψηλά, η χρήση ανανεώσιμων ενεργειακών πόρων και η αποκεντρωμένη παραγωγή ενέργειας πρέπει να υποστηριχθούν αποτελεσματικότερα σε σύγκριση με το παρελθόν τόσο με τη διάθεση πόρων από τα διαρθωτικά ταμεία της ΕΕ όσο και με μέτρα τα οποία θα ληφθούν από τα κράτη μέλη[semigr ]

21. ζητεί από την Επιτροπή, κατά τις μελλοντικές διαδικασίες του προϋπολογισμού να θεωρεί προτεραιότητα την προώθηση των ανανεώσιμων πηγών ενέργειας και να προβλέπει ήδη στο προσχέδιο προϋπολογισμού επαρκείς πιστώσεις για την υλοποίηση της κοινοτικής στρατηγικής για τις ανανεώσιμες πηγές ενέργειας, οι οποίες να μην είναι μικρότερες από τις αντίστοιχες πιστώσεις για την έρευνα στον τομέα της πυρηνικής σύντηξης[semigr ]

22. ζητεί σημαντική αύξηση των πόρων του προγράμματος ALTENER στο πλαίσιο του προγράμματος-πλαισίου για την ενέργεια, ιδίως για «συγκεκριμένα μέτρα» (άρθρο 2ε, ALTENER II) και αισθητή αύξηση της συμμετοχής στα προγράμματα έρευνας και επίδειξης του 5ου ερευνητικού προγράμματος-πλαισίου που ευνοεί τις ανανεώσιμες μορφές ενέργειας[semigr ]

23. πιστεύει ότι η έρευνα στον τομέα της ενέργειας πρέπει να αφορά και την αξιολόγηση των οικονομικών, κοινωνικοοικονομικών και περιβαλλοντικών συνεπειών για τις ενδιαφερόμενες περιοχές από τη χρήση των διαφόρων ενεργειακών πόρων[semigr ]

24. καλεί την Επιτροπή να προσανατολίσει ακόμα εντονότερα το πρόγραμμα SYNERGY στις ανανεώσιμες και αποκεντρωμένες πηγές ενέργειας[semigr ]

25. ζητεί την ανάπτυξη μικτών επιχειρήσεων (joint ventures) με τρίτα κράτη στις αναπτυσσόμενες χώρες, τη διευκόλυνση των εξαγωγών τεχνολογίας ανανεώσιμων πηγών ενέργειας από την ΕΕ και την αξιοποίηση των υπαρχόντων αναπτυξιακών προγραμμάτων της ΕΕ για την επίτευξη μεγίστου αποτελέσματος[semigr ]

26. καλεί την Επιτροπή να λάβει επαρκώς υπόψη τις οικονομικές, κοινωνικές και οικολογικές δυνατότητες της χρησιμοποίησης ανανεώσιμων πηγών ενέργειας, ιδίως σε όλα τα προγράμματα αναπτυξιακής συνεργασίας[semigr ]

27. καλεί την Επιτροπή να συμπεριλάβει την επιλογή της μικτής καύσης βιομάζας και άνθρακα στο πλαίσιο του «πολυετούς προγράμματος για την ανάπτυξη της καθαρής και αποτελεσματικής χρησιμοποίησης στερεών καυσίμων» στα μέτρα προώθησης και στο δημιουργούμενο δίκτυο πληροφοριών. Οι καινοτόμες τεχνολογίες για τη μικτή καύση πρέπει να ληφθούν επίσης υπόψη στην προτεινόμενη στο πρόγραμμα πλαίσιο έρευνας δράση CARNOT και στις χρηματοδοτικές πιστώσεις από το αποθεματικό της ΕΚΑΧ που προβλέπεται γαι την έρευνα στον τομέα του άνθρακα[semigr ]

28. ζητεί, για το λόγο αυτό, κατά την επικείμενη εκπόνηση του προγράμματος δράσης για τη χρησιμοποίηση από τα κράτη των πόρων του προγράμματος MEDA, να δοθεί ιδιαίτερη προσοχή στην ανταλλαγή πληροφοριών και εμπειριών σχετικά με τις ανανεώσιμες μορφές ενέργειας και να αποδοθεί μεγαλύτερη σημασία στη λήψη μέτρων ευαισθητοποίησης για την ανανεώσιμη ενέργεια στο πλαίσιο των προγραμμάτων PHARE και TACIS[semigr ]

29. καλεί την Επιτροπή να υποβάλει τακτικά έκθεση στο ΕΚ σχετικά με το ύψος του μεριδίου ανανεώσιμων πηγών ενέργειας στο πλαίσιο της διάθεσης πιστώσεων από τα διαρθωτικά ταμεία και τα κοινοτικά προγράμματα κατά την χρονική περίοδο που καλύπτει η έκθεση[semigr ]

30. καλεί την Επιτροπή να υλοποιήσει τα προτεινόμενα στη Λευκή Βίβλο μέτρα για την ενίσχυση του ρόλου των ευρωπαϊκών χρηματοπιστωτικών ιδρυμάτων (ΕΤΕ, ΕΤΑΑ)[semigr ]τα μέτρα για την συμπληρωματική μείωση των επιτοκίων πρέπει να εφαρμοσθούν σε επίπεδο ΕΕ καθώς και κρατών μελών[semigr ]

31. καλεί την ΕΤΕ να χρηματοδοτήσει περισσότερα σχέδια για τη μείωση του διοξειδίου του άνθρακα με τη χρησιμοποίηση ανανεώσιμων πηγών ενέργειας[semigr ]

32. χαιρετίζει την προγραμματιζόμενη εκστρατεία υπέρ της χρησιμοποίησης της φωτοβολταϊκής ενέργειας, της αιολικής ενέργειας και της βιομάζας καθώς και το σχέδιο «χρησιμοποίησης σε 100 κοινότητες». Καλεί την Επιτροπή και τα κράτη μέλη να εκπονήσουν σύντομα ένα σχέδιο με θεωρητικά και οικονομικά δεδομένα το οποίο θα περιέχει και μια ευρεία εκστρατεία πληροφόρησης για την ηλιακή ενέργεια όσον αφορά τους τομείς της θέρμανσης, της ψύξης και της παρασκευής νερού για οικιακή χρήση και την ενίσχυση εγκαταστάσεων παραγωγής θερμότητας με ηλιακή ενέργεια εντός και εκτός της Ευρωπαϊκής Ένωσης με παραγωγή 1000 MWp και να αρχίσουν με την εφαρμογή του ήδη εντός του 1998[semigr ] με έμφαση στη στενή συνεργασία μεταξύ κοινοτήτων, περιφερειών, κρατών μελών και ευρωπαϊκών θεσμικών οργάνων[semigr ]

33. καλεί την Επιτροπή να υποβάλει πρόταση οδηγίας με στόχο τον περιορισμό του συνόλου των εκπομπών για την ψύξη και τη θέρμανση με τη χρησιμοποίηση ενεργούς και παθητικής χρησιμοποίησης ηλιακής ενέργειας και με τη λήψη μέτρων εξοικονόμησης ενέργειας για νέες κτιριακές κατασκευές και για αναπαλαιώσεις με μεγαλύτερες τιμές διοξειδίου του άνθρακος ανά τετραγωνικό μέτρο και ανά έτος[semigr ]

34. καλεί τα κράτη μέλη να εντάξουν την ενεργό και παθητική χρησιμοποίηση της ηλιακής ενέργειας σε ένα «πρόγραμμα δράσης ηλιακής αρχιτεκτονικής» στο πλαίσιο της οικοδομικής νομοθεσίας τους και να προβλέψουν στα προγράμματά τους των δημοσίων κτιρίων συγκεκριμένο ποσοστό χρησιμοποίησης ανανεώσιμων μορφών ενέργειας[semigr ]

35. αναμένει τη λήψη απόφασης για την καλύτερη χρησιμοποίηση ανανεώσιμων πηγών ενέργειας στα οικοδομικά σχέδια κατασκευής ή μετατροπής κτιρίων των Οργάνων της Κοινότητας - συμπεριλαμβανομένων των τρεχόντων σχεδίων του Ευρωπαϊκού Κοινοβουλίου - που θα απολήγει σε αντίστοιχη αυτοδέσμευση των Οργάνων[semigr ]

36. αναμένει την πρόταση για μια κοινοτική εκστρατεία πληροφόρησης που θα έχει στόχο την πλατειά ενημέρωση για την περιβαλλοντική και οικονομική ωφέλεια των ανανεώσιμων μορφών ενέργειας καθώς και μια επιστημονική ενημέρωση όσων εργάζονται στον τομέα αυτόν[semigr ]

37. θεωρεί ότι τα προτεινόμενα μέτρα στήριξης θα πρέπει επίσης να δίνουν βάρος στη δυναμική που παρέχουν οι εκστρατείες ενημέρωσης των οργανώσεων πολιτών[semigr ] υπογραμμίζει ότι η συνεργασία στο πλαίσιο δικτύων πρέπει επίσης να περιλαμβάνει και τη συνεργασία με τις ενώσεις πολιτών, οι οποίες μπορούν να συμβάλουν με μια ιδιαίτερη δυναμική στον ενεργειακό τομέα[semigr ] θεωρεί ότι οι οργανώσεις πολιτών μπορούν επίσης να συμβάλουν, ως φυσικοί εταίροι, στην προτεινόμενη εκστρατεία για τις ανανεώσιμες πηγές ενέργειας[semigr ]

38. ζητεί, καθ' ομοίωση της «Γαλάζιας Σημαίας», να απονέμεται για τη χρήση ανανεώσιμων μορφών ενέργειας ύστερα από τις ανάλογες μετρήσεις, ένας «Χρυσός Ήλιος» για ξενοδοχεία, κοινότητες και περιφέρειες σε τόπους διακοπών[semigr ]

39. ζητεί από το Συμβούλιο, στο πλαίσιο μελλοντικής αναθεώρησης της Συνθήκης για την ΕΕ, να προσθέσει στη Συνθήκη ειδικό κεφάλαιο για την ενέργεια, στο οποίο να λαμβάνεται δεόντως υπόψη η προώθηση των ανανεώσιμων πηγών ενέργειας, προκειμένου να διασφαλίζεται η διαρκής και συμβατή με το περιβάλλον ενεργειακή πολιτική σε ευρωπαϊκό επίπεδο[semigr ]

40. αναμένει την προετοιμασία μιας Χάρτας για ανανεώσιμες μορφές ενέργειας (EURENEW)[semigr ]

41. αναθέτει στον Πρόεδρό του να διαβιβάσει αυτό το ψήφισμα στην Επιτροπή, το Συμβούλιο και τις κυβερνήσεις των κρατών μελών.